|  |  |
| --- | --- |
| **SKK 5 “Aktivet afatgjata materiale dhe aktivet afatgjata jomateriale” - I PëRMIRëSUAR** | |
| Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. | |
|  | **objektivi dhe baza e përgatitjes** |
| 1 | Objektivi i Standardit Kombëtar të Kontabilitetit 5 *Aktivet afatgjata materiale dhe aktivet afatgjata jomateriale* (SKK 5 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është dhënia e parimeve të njohjes, matjes dhe vlerësimit të mëpasshëm të aktiveve afatgjata materiale dhe aktiveve afatgjata jomateriale si dhe të shpjegimeve të nevojshme në pasqyrat financiare të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimeve financiare të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25, “Për kontabilitetin dhe pasqyrat financiare” publikuar në maj 2018. |
| 2 | SKK 5 mbështetej në një numër standardesh ndërkombëtare të kontabilitetit, përfshirë SNK 16 *Aktivet afatgjata materiale*, SNK 38 *Aktive jomateriale*, SNK 36 *Zhvlerësimi i aktiveve*, SNK 23 *Kostot e huamarrjes* dhe SNRF 5 *Aktivet afatgjata të mbajtura për shitje dhe operacionet e vijueshme.* **SKK 5 i përmirësuar është ndryshuar për t’u bërë i krahasueshëm me Seksionin 16 *Aktivet afatgjata materiale të investuara*, Seksionin 17 *Toka, Ndërtesa, Makineri dhe Pajisje*, Seksionin 18 *Aktivet afagjata jomateriale përveç emrit të mirë*, Seksionin 25 *Kostot e huamarrjes*, Seksionin 27 *Zhvlerësimi i aktiveve,* të Standardeve Ndërkombëtare të Raportimit Financiar për NVM- të (2009).** Një tabelë korresponduese e paragrafëve të Standardit me paragrafë të SNRF për NVM (2009), është dhënë në paragrafin 117. Për rastet, të cilat nuk janë trajtuar në mënyrë të drejtpërdrejtë nga SKK 5 e përmirësuar ose ndonjë SKK tjetër, drejtuesit e njësisë ekonomike duhet që, me miratimin e Këshillit Kombëtar të Kontabilitetit, të aplikojnë politika të tilla që sigurojnë një pasqyrim të vërtetë e të besueshëm të pozicionit financiar, performancës financiare dhe të ndryshimeve të fluksit të mjeteve monetare dhe të kapitalit të njësisë ekonomike, siç kërkohet në nenin 11 të Ligjit për kontabilitetin. |