|  |  |
| --- | --- |
| SKK 8 “TË ARDHURAT” – I PËRMIRËSUAR | |
| Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. | |
|  | **OBJEKTIVI DHE BAZA E PËRGATITJES** |
| 1 | Objektivi i Standardit Kombëtar të Kontabilitetit 8 *Të ardhurat* (SKK 8 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është dhënia e parimeve të njohjes, matjes dhe vlerësimit të mëpasshëm në lidhje me të ardhurat nga shitja e mallrave, shërbimeve, interesat, dividendët, shfrytëzimi i pronës dhe kontratat e ndërtimit, në pasqyrat financiare të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimeve financiare të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25 “Për kontabilitetin dhe pasqyrat financiare” publikuar në maj 2018. |
| 2 | SKK 8 mbështetej në Standardin Ndërkombëtar të Kontabilitetit, SNK 11, *Kontratat e ndërtimit* dhe SNK 18, *Të ardhurat*. SKK 8 i përmirësuar është ndryshuar për t’u bërë i krahasueshëm me Seksionin 23 – *Të ardhurat* të Standardit Ndërkombëtar të Raportimit Financiar për NVM-të (2009).Një tabelë korresponduese e paragrafëve të Standardit me paragrafë të *SNRF për NVM-t*ë (2009) është dhënë në paragrafin 51. Për rastet që nuk janë trajtuar në mënyrë të drejtpërdrejtë nga SKK 8 ose ndonjë SKK tjetër, drejtuesit e njësisë ekonomike duhet që me miratimin e Këshillit Kombëtar të Kontabilitetit, të aplikojnë politika të tilla që sigurojnë një pasqyrim të vërtetë e të besueshëm të pozicionit financiar, performancës financiare, ndryshimeve të fluksit të mjeteve monetare dhe të kapitalit të njësisë ekonomike, siç kërkohet në nenin 11 të Ligjit për kontabilitetin. |