|  |  |
| --- | --- |
| **SKK 13 “AKTIVET BIOLOGJIKE DHE MARRËVESHJET KONÇESIONARE” – I PËRMIRËSUAR** | |
| Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. | |
|  | **OBJEKTIVI DHE BAZAT E PËRGATITJES** |
| 1 | Objektivi i Standardit Kombëtar të Kontabilitetit 13 *Aktivet Biologjike dhe Marrëveshjet konçesionare* (SKK 13 i përmirësuar) miratuar nga Këshilli Kombëtar i Kontabilitetit dhe shpallur nga Ministri i Financave, është dhënia e parimeve të njohjes, matjes dhe vlerësimit të mëpasshëm për aktivet biologjike dhe marrëveshjet konçesionare si dhe të shpjegimeve të nevojshme në pasqyrat financiare, të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimit financiar të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25 “Për kontabilitetin dhe pasqyrat financiare”, publikuar në maj 2018. |
| 2 | SKK 13 mbështetej në SNK 41, *Bujqësia*. SKK 13 i përmirësuar është ndryshuar për t’u bërë i krahasueshëm me Seksionin 34 *Aktivitetet e Specializuara* të SNRF për NVM (2009). Një tabelë korresponduese e paragrafëve të Standardit me paragrafë të SNRF për NVM-të (2009) është dhënë në paragrafin 35. Për rastet që nuk janë trajtuar në mënyrë të drejtpërdrejtë nga SKK 13 ose ndonjë SKK tjetër, drejtuesit e njësisë ekonomike raportuese duhet që, me miratimin e Këshillit Kombëtar të Kontabilitetit të aplikojnë politika të tilla që sigurojnë një pasqyrim të vërtetë e të besueshëm të pozicionit financiar, performancës financiare dhe ndryshimeve të fluksit të mjeteve monetare së njësisë ekonomike raportuese, siç kërkohet në nenin 11 të Ligjit për kontabilitetin. |