|  |  |
| --- | --- |
| **SKK 4 “INVENTARËT”** – **I PËRMIRËSUAR** | |
|  | Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. |
|  | **Objektivi dhe Bazat e PËrgatitjes** |
| 1 | Objektivi i Standardit Kombëtar të Kontabilitetit 4 *Inventaret* (SKK 4 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është dhënia e parimeve të njohjes, matjes dhe vlerësimit të mëpasshëm të inventarëve si dhe të shpjegimeve të nevojshme në pasqyrat financiare të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimit financiar të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25 “Për kontabilitetin dhe pasqyrat financiare”, publikuar në maj 2018. |
| 2 | SKK 4 mbështetej në Standardin Ndërkombëtar të Kontabilitetit, SNK 2 *Inventarët.* SKK 4 i pëmirësuar është ndryshuar për t’u bërë i krahasueshëm me Seksionin 13 – *Inventarët* SNRF për NVM (2009). Një tabelë korresponduese e paragrafeve të Standardit me paragrafe të SNRF për NVM (2009) është dhënë në paragrafin 36. Për rastet që nuk janë trajtuar në mënyrë të drejtpërdrejtë nga SKK 4 ose ndonjë SKK tjetër, drejtuesit e njësisë ekonomike duhet që, me miratimin e Këshillit Kombëtar të Kontabilitetit, të aplikojnë një politikë të atillë që siguron një pasqyrim të vërtetë dhe të besueshëm të pozicionit financiar, performancës financiare dhe ndryshimeve të fluksit të mjeteve monetare dhe të kapitalit të njësisë ekonomike siç kërkohet në nenin 11 të Ligjit për kontabilitetin. |