|  |  |
| --- | --- |
| SKK 10 “grantet dhe forma tË tjera tË NDIHMËs” – I PËRMIRËSUAR | |
| Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. | |
|  | **OBJEKTIVI DHE BAZA E PËRGATITJES** |
| 1 | Objektivi i Standardit Kombëtar të Kontabilitetit 10, *Grantet dhe forma të tjera të ndihmës* (SKK 10 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është dhënia e parimeve të njohjes, matjes dhe vlerësimit të mëpasshëm të granteve dhe formave të tjera të ndihmës në pasqyrat financiare të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimit financiar të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25 “Për kontabilitetin dhe pasqyrat financiare” publikuar në maj 2018. |
| 2 | SKK 10 mbështetej në Standardin Ndërkombëtar të Kontabilitetit, SNK 20 *Kontabiliteti i granteve qeveritare dhe dhënia e informacioneve shpjeguese për ndihmën qeveritare.* SKK 10 i përmirësuar është ndryshuar për t’u bërë i krahasueshëm me Seksionin 24 – *Grantet qeveritare* të SNRF për NVM (2009). Një tabelë korresponduese e paragrafëve të Standardit Kombëtar me paragrafë të SNRF për NVM (2009) është dhënë në paragrafin 17. Për rastet që nuk janë trajtuar në mënyrë të drejtpërdrejtë nga SKK 10 ose ndonjë SKK tjetër, drejtuesit e njësisë ekonomike duhet që, me miratimin e Këshillit Kombëtar të Kontabilitetit, të aplikojnë politika të tilla që sigurojnë një pasqyrim të vërtetë e të besueshëm të pozicionit financiar, performancës financiare, dhe ndryshimeve të fluksit të mjeteve monetare të kapitalit të njësisë ekonomike, siç kërkohet në nenin 11 të Ligjit për kontabilitetin. |