|  |  |
| --- | --- |
| **SKK 14 “Trajtimi kontabël i investimeve në pjesëmarrje dhe sipërmarrje të përbashkëta” – i pËrmirËsuar** | |
| Janë ndryshuar paragrafët 1 dhe 2. Fjalët me vizë në mes fshihen. Fjalët me vizë poshtë shtohen. | |
|  | **OBJEKTIVI DHE BAZAT E PËRGATITJES** |
| 1 | Objektivi i Standardit Kombëtar të Kontabilitetit 14 *Trajtimi kontabël i investimeve në pjesëmarrje dhe sipërmarrje të përbashkëta* (SKK 14 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është të vendosë rregullat e kontabilizimit dhe të paraqitjes së pjesëmarrjeve dhe sipërmarrjeve të përbashkëta në pasqyrat financiare, të përgatitura në përputhje me Standardet Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimeve financiare të pranuara në shkallë ndërkombëtare, kërkesat e përgjithshme të të cilave përshkruhen në Ligjin nr. 25 “Për kontabilitetin dhe pasqyrat financiare” publikuar në maj 2018. |
| 2 | SKK 14 mbështetej në standardin ndërkombëtar të kontabilitetit SNK 27, *“Pasqyrat financiare të konsoliduara dhe individuale”, SNK 7, “Pasqyrat e fluksit monetar”,* SNK 28, *“Investime në pjesëmarrje”,* SNK 21, “*Efektet e ndryshimit* *në kurset e këmbimit”* dhe interpretimin SIC 12 *Konsolidimi, njësitë ekonomike për qëllime të veçanta*. SKK 14 i përmirësuar është ndryshuar për t’u bërë i krahasueshëm me Seksionin 14 *“Investimet në pjesëmarrje”* dhe Seksionin 15 “*Investimet në sipërmarrjet e përbashkëta”* të Standardit Ndërkombëtar të Raportimit Financiar për NVM-të (2009). Një tabelë korresponduese e paragrafëve të Standardit me paragrafë të SNRF për NVM (2009) është dhënë në paragrafin 33. Për rastet që nuk janë trajtuar në mënyrë të drejtpërdrejtë nga SKK 14 ose ndonjë SKK tjetër, drejtuesit e njësisë ekonomike raportuese duhet që, me miratimin e Këshillit Kombëtar të Kontabilitetit, të aplikojnë politika të tilla që sigurojnë një pasqyrim të vërtetë e të besueshëm të pozicionit financiar, performancës financiare, dhe ndryshimeve të fluksit të parasë së njësisë ekonomike raportuese, siç kërkohet në nenin 11 të Ligjit për kontabilitetin. |