|  |  |
| --- | --- |
| **SKK 1 “KUADRI I PËRGJITHSHËM PËR PËRGATITJEN E PASQYRAVE FINANCIARE” - I PËRMIRËSUAR** | |
| Janë ndryshuar paragrafët 1, 2, 7 dhe 40. Fjalët me vizë në mes fshihen. Fjalët me vizë poshtë shtohen. | |
| 1 | Objektivi i Standardit Kombëtar të Kontabilitetit 1 *Kuadri i përgjithshëm për përgatitjen e pasqyrave financiare* (SKK1 i përmirësuar), miratuar nga Këshilli Kombëtar i Kontabilitetit dhe shpallur nga Ministri i Financave, është të japë parimet bazë për përgatitjen e pasqyrave financiare si dhe konceptet dhe rregullat-bazë për zbatimin e politikave kontabël, të vlerësimeve, të korrigjimit të gabimeve dhe paraqitjen e ngjarjeve ekonomike, pas datës së mbylljes së pasqyrave financiare të përgatitura në bazë të Standardeve Kombëtare të Kontabilitetit. Standardet Kombëtare të Kontabilitetit bazohen në parimet e kontabilitetit dhe të raportimit financiar të pranuara në shkallë ndërkombëtare, kërkesat e përgjithshme të të cilave përshkruhen në Ligjin 25/2018 “Për kontabilitetin dhe pasqyrat financiare”, publikuar në maj 2018. |
| 2 | Kërkesat e SKK 1 i përmirësuar korrespondojnë me paragrafë të veçantë të SNRF-ve për NVM (2009). Standardi bazohet kryesisht në Seksionin 2 - *Konceptet dhe Parimet e Përhapura Gjerësisht.* Standardi gjithashtu mbështetet në Seksionin 10 *– Politikat Kontabël, Vlerësimet dhe Gabimet* dhe në Seksionin 31 *- Ngjarjet pas Periudhës Raportuese.* Krahasimi i SKK 1 me SNRF për NVM-të (2009) është dhënë në paragrafin 131. Për rastet që nuk janë trajtuar nëpërmjet një politike të veçantë kontabël të SKK 1, drejtuesit e njësisë ekonomike raportuese duhet të miratojnë një politikë të tillë që siguron një pasqyrim të vërtetë e të besueshëm të pozicionit financiar, performancës financiare, dhe fluksit të mjeteve monetare së njësisë ekonomike, siç kërkohet në nenin 11 të Ligjit për Kontabilitetin. |
|  | **FUSHA E ZBATIMIT** |
| 7 | Paraqitja e vërtetë dhe e besueshme nënkupton që:  (a) parimet-bazë dhe kërkesat e tjera, të paraqitura në Ligjin e Kontabilitetitsi dhe paragrafët 40-90 të standardit, janë përdorur si bazë për përgatitjen e pasqyrave financiare;  (b) aktivet, detyrimet , kapitali, të ardhurat, shpenzimet dhe fitimi neto, të paraqitura në pasqyrat financiare, përmbushin kriteret e përkufizimeve të dhëna në këtë standard. |
|  | **PARIMET BAZË PËR PËRGATITJEN E PASQYRAVE FINANCIARE** |
| 40 | Ligji për Kontabilitetin përcakton parimet-bazë për mbajtjen e kontabilitetit dhe përgatitjen e pasqyrave financiare, në përputhje me këtë ligj, si dhe me Standardet Kombëtare të Kontabilitetit, publikuar nga Këshilli Kombëtar i Kontabilitetit. Paragrafët 40 deri 90 të këtij standardi përshkruajnë këto parime-bazë. Asnjë nga paragrafët e këtij seksioni (paragrafët 40 deri 90) nuk kanë përparësi ndaj ndonjë kërkese specifike të paragrafëve të tjera të SKK 1 ose ndonjë SKK-je tjetër. |